钦定古今图书集成/明伦汇编/官常典/第104卷 > 《为临淮王谢封开府尚书令表》温子昇
## 钦定古今图书集成/明伦汇编/官常典/第104卷 > 《为临淮王谢封开府尚书令表》温子昇

臣道愧山东，气惭陇右，激水弗功，抟风无力。但以平
原带地，资绪极天，发趾自高，理翮以远。出临侯服，既
乏刺举之能；入践帝阍，又无应对之美。空复受戈清
庙，推毂朱门，孝阙泪河，功惭汗海。大宝远降，横草未
树，顾以有涯，愿言知止。